

 **10 iulie 2020**

**COMUNICAT DE PRESĂ**

**privind depunerea deconturilor /documentelor justificative aferente trim. II**

**pentru Măsura 14 –„Bunăstarea animalelor” din cadrul PNDR 2014-2020**

Agenția de Plăți și Intervenție pentru Agricultură (APIA) informează potențialii beneficiari că, **în perioada 01 - 31.07.2020,** la Centrele județene ale APIA unde este depusă cererea de plată, **se primesc deconturile / documentele justificative aferente trim. II pentru Măsura 14 –„Bunăstarea animalelor” - pachetul a) – plăți în favoarea bunăstării porcinelor și pachetul b) – plăți în favoarea bunăstării păsărilor**, din cadrul Programului Național de Dezvoltare Rurală PNDR 2014-2020.

Deconturile justificative / documentele justificative pot fi transmise de către fermieri prin **mijloace electronice** ( poștă electronică, fax etc), **servicii poștale** / **încărcate pe serverul extern pus la dispoziție de APIA** (accesibil de pe internet explorer la adresa <http://213.177.4.194:8084/>).

Deconturile justificative sunt însoțite în funcție de pachetul solicitat, de documentele prevăzute în *Ghidul solicitantului pentru Măsura M14 Bunăstarea animalelor - pachet a) Plăți în favoarea bunăstării porcinelor, ediția a III* a și în *Ghidul solicitantului pentru Măsura M14 Bunăstarea animalelor - pachet b) Plăți în favoarea bunăstării porcinelor, ediția a III a,* aprobate prin OMADR nr.15/14.01.2020 și postate pe site-ul oficial al APIA, accesibil pe adresa [www.apia.org.ro](http://www.apia.org.ro).

Documentele postate / transmise vor sta la baza operării / verificării datelor în aplicațiile electronice de gestionare a măsurii / sprijinului financiar și efectuării verificărilor administrative ulterioare.

**SERVICIUL RELAŢII CU PUBLICUL ŞI COMUNICARE**